Crida Constituent pretén “fer engrunes el sistema” | D. Brugué | Barcelona | Política | El Punt Avui\nBarcelona - 11 gener 2015 2.00 h\nCrida Constituent pretén “fer engrunes el sistema”\nLa llista de país impulsada per la CUP amb entitats de l'esquerra alternativa es presenta en societat amb un ple total\nFernàndez defensa la independència com una oportunitat de ruptura\nNi una agulla. El Casino l'Aliança del Poblenou de Barcelona va quedar ahir a la tarda literalment col·lapsat fins al punt que molta gent no va poder accedir al recinte. S'hi feia el bateig públic de Crida Constituent, la candidatura que, amb la CUP com a força més visible, aglutina diverses entitats de l'esquerra alternativa procedent del món veïnal, social i ecologista. És la que des de diversos àmbits es qualifica com la tercera llista de país, juntament amb les que haurien d'impulsar CiU i ERC amb el paraigua de la independència de Catalunya com una de les principals apostes.\nPerò hi ha una gran diferència entre la llista de Crida Constituent i la de les altres formacions sobiranistes. L'independentisme és un dels eixos principals, però es posa al mateix nivell que les demandes socials i la lluita per les llibertats. I a més, la manera d'arribar a la independència també és diferent: rupturisme amb l'Estat. Però també rupturisme amb el model polític imperant. És a dir, com es va insistir ahir, “acabar amb la mentida de la Transició del 78 i una Constitució que priva el dret a decidir, que considera els drets socials una mercaderia i que està al servei dels mercats”. Això sí, aquesta ruptura ha de ser democràtica però no pot passar per cap altra via que no sigui la desobediència, com la que va practicar el poble català pel 9-N. En aquest canvi de concepció de la societat, s'ha d'abandonar la democràcia per delegació per passar a la democràcia directa, amb el poble exercint com a subjecte actiu. “Ens presentem no per guanyar unes eleccions, sinó per impulsar un canvi revolucionari de la societat. No ens presentem per gestionar les engrunes del sistema, volem fer engrunes el sistema”, es va exposar a tall de resum.\nUn dels compareixents que més aplaudiments es va endur va ser l'actual diputat de la CUP David Fernàndez. Va insistir a reclamar la convocatòria d'eleccions a Catalunya de manera immediata. Uns comicis que tinguin un caràcter plebiscitari però també constituent. És a dir, que serveixin per aconseguir la independència de Catalunya, amb una declaració unilateral, però també per assolir la justícia social i recuperar les llibertats davant d'un Estat inquisidor i la voracitat dels mercats. En aquest sentit, va lloar la diversitat de la societat catalana, on cap tothom, i per això va dir que aquesta “no cap en una sola llista”, referint-se a la proposta de candidatura unitària que fa setmanes que defensa Artur Mas.\nPer Fernàndez, Crida Constituent és una actualització de la unitat popular com a criteri polític. En aquest sentit, va assegurar que les portes continuen obertes a aquelles entitats que s'hi vulguin afegir, i va llançar un especial oferiment a Procés Constituent, el moviment liderat per la monja Teresa Forcades i que, en principi, col·laborarà en la llista presentada ahir fent, només, un paper d'observador.\nCiU intenta tapar la seva crisi amb la llista única\nUna de les idees més repetides en tots els discursos que es van fer a l'Aliança és que per aconseguir la llibertat no s'ha de demanar permís. Mani qui mani en llocs tan estratègics per a la política mundial com Brussel·les, Franckfurt o Wall Street. I encara menys a Madrid. “La llibertat no s'aconsegueix amb bona educació i demanant permís.” Un exemple que no s'ha de demanar permís va ser amb l'enumeració de lluites en què les entitats formants han estat compromeses, com ara els drets homosexuals o per l'habitatge, contra el patriarcat i el racisme. En aquest sentit, es va tenir un record pels fets a França.\nUn compendi d'entitats en una sola candidatura\nLes organitzacions que formen part de Crida Constituent provenen d'àmbits diversos i són: la CUP, Els Verds-Alternativa Verda, Endavant, MDT, Arran, En Lluita, Lluita Internacionalista, L'Aurora, Comunistes de Catalunya, Corrent Roig i Col·lectiu Drassanes, a banda de diverses candidatures municipals.\nDes de l'ANC a Òmnium passant per Súmate\nCom han fet en totes les ocasions que alguna de les formacions sobiranistes ha realitzat algun acte, les principals entitats involucrades en el procés van ser-hi ahir presents. Entre el públic hi havia els presidents d'Òmnium i Súmate, Muriel Casals i Eduardo Reyes, i membres de l'ANC com Jaume Marfany.\nEl Punt Avui. Girona 11-01-2015, Pàgina 8\nEl Punt Avui. Nacional 11-01-2015, Pàgina 8


Hostal Collsacabra | Cercatot\nHome / Allotjament / Hostal Collsacabra\nHostal Collsacabra. Ens trobem en un entorn immillorable al bell mig del cabrerès, amb paisatges espectaculars com els cingles de Tavertet, la Foradada, el morro de l’abella, Rupit etc… ideal per fer excursions i gaudir de la natura. Hi ha multitud de possibilitats! Podreu fer-ho per lliure o bé a partir de les activitats que ofereixen empreses especialitzades del sector.\nEl nostre hostal familiar molt acollidor amb habitacions de diferent capacitat. Totes les habitacions estan equipades amb TV i bany. Facilitat d’aparcament.


Londres vol renegociar el protocol d'Irlanda del Nord però Brussel·les i Dublín s'hi neguen\nLa guerra de les vacunes entre AstraZeneca i la UE esquerda el fràgil pacte del post-Brexit\nFrontera entre Irlanda i Irlanda del Nord GETTY\nLondresA la Belmont Road, una de les grans artèries de l'est de Belfast, zona unionista per excel·lència, han aparegut en dies passats pintades que criden contra Arlene Foster, la cap de govern d'Irlanda del Nord i líder del Partit Unionista Democràtic (DUP). S'hi llegeix: "No a la frontera al mar d'Irlanda. Arlene ha de marxar".\nNo és l'únic lloc on s'ha manifestat el malestar dels sectors probritànics de la província. Als voltants dels ports de Belfast i Larne, punts d'entrada dels tràilers que traslladen mercaderies des de la Gran Bretanya fins a Irlanda del Nord, i on des de l'1 de gener hi ha controls sobre béns i altres mercaderies, també hi ha pintades contra el que els lleialistes a la Corona d'Anglaterra consideren l'establiment d'una frontera a l'interior del mateix Regne Unit. Algunes de les pintades posaven en el punt de mira els funcionaris –descrits com a "objectius"– que duen a terme les inspeccions.\nViatges, mercaderies i feina, els canvis més substancials del post-Brexit des de l'1 de gener\nInspeccions de moment aleatòries, però que a partir de l'1 d'abril haurien de ser totals, camió per camió. Davant de les amenaces –la policia no les ha atribuït als sectors protestants tradicionals–, els consells dels districtes de les dues ciutats han retirat els funcionaris dels llocs de treball. Les pintades evoquen temps als quals ningú o gairebé ningú no vol tornar. "Però sabíem que el Brexit provocaria dificultats com les que ara veiem", diu Peter John McLoughlin, professor de ciència política de la Queen's University de Belfast.\nEren conegudes perquè amb l'acord pactat amb la Unió Europea l'octubre del 2019 Johnson acceptava, de facto, que Irlanda del Nord continués dins de la jurisdicció comunitària. Els brexiters van preferir ignorar-ne els entrebancs. Molt més important per a Downing Street era trencar totalment amb Brussel·les, fins i tot al preu de deixar enrere, si més no parcialment, Irlanda del Nord.\nPoc després d'un mes des que, l'1 de gener passat, el Brexit es fes realitat a tots els efectes a la Gran Bretanya (no pas a tot el Regne Unit), els problemes derivats del divorci entre Londres i Brussel·les s'han començat a fer evidents. I la guerra de les vacunes entre AstraZeneca i la Unió Europea, agreujada per la temptativa de Brussel·les d'imposar-ne controls d'exportació també entre el sud i el nord de l'illa d'Irlanda, només ha fet que dimensionar el conflicte en la seva veritable magnitud\nVon der Leyen, en el punt de mira per la gestió de la vacunació a Europa\nEls primers problemes creats són de gestió: retards en l'abastiment de productes a les grans cadenes de supermercats. El protocol d'Irlanda del Nord –mecanisme dissenyat per garantir la lliure circulació de mercaderies a través de la frontera irlandesa– acabaria provocant tensions. Perquè, contràriament al que va prometre Boris Johnson, que mai no hi hauria una frontera al mar d'Irlanda, el que precisament feia l'esmentat protocol era moure-la per no establir-la a l'interior de l'illa i preservar la integritat dels Acords de Pau de Divendres Sant del 1998.\nDavant d'aquests entrebancs i dels causats per la guerra de les vacunes, aquest dimecres s'ha reunit el comitè conjunt de seguiment del Brexit. Downing Street ha demanat una extensió de dos anys del període de gràcia sobre els controls. La Unió, de moment, diu que no.\nL'altre gran problema creat és polític. I més greu. Perquè, aprofitant la maldestra actuació de la Comissió Europea en relació amb les vacunes i els controls d'exportació, l'unionisme ha vist les orelles al llop i vol anul·lar i/o renegociar tot el protocol. Aquest dijous, el ministre d'Exteriors irlandès, Simon Coveney, ha dit que ni pensar-hi: " Hem de ser sincers amb tothom: el protocol no es trencarà". Londres s'ho pensa.\n'Brexiter' abans que unionista\nPerò tant Arlene Foster com Ian Pasley Jr., del DUP, demanen a Downing Street que acabi amb el protocol. A causa de la frontera al mar d'Irlanda, se senten "estrangers" en el seu "propi país", ha dit als Comuns el fill de l'històric i bel·ligerant pastor protestant Ian Pasley, malgrat tot, un dels artífexs del procés de pau.\nLa solució, a hores d'ara, és molt complexa, com tot en l'arquitectura del Brexit. I els unionistes es poden sentir cada cop més alienats amb el Regne Unit, a la llarga el gran objectiu dels republicans, que saben que el divorci de Londres amb la UE fa més possible o si més no obre la porta a mitjà o llarg termini a una hipotètica reunificació de l'illa.\nLa gran paradoxa és que, tot plegat, es podria haver evitat. Si el DUP hagués donat suport al pacte que volia Theresa May, un Brexit tou en relació amb el de Johnson, amb tot el terriotori del Regne Unit dins de la unió duanera, ara s'estalviarien maldecaps. Tard, els lleialistes de la província descobreixen que Johnson és més brexiter que unionista. No pas per casualitat, Pasley ha dit al premier en l'última sessió de control al govern, també aquest dimecres: "Ha de ser l'unionista que necessitem que sigui".\nLa crisi de les vacunes només ha sigut una excusa. Tard o d'hora, era lògica que l'unionisme demanés acabar amb la cotilla del protocol. Per una badada inexplicable de la UE, ha sigut molt més d'hora del que alguns creien. La UE diu que no, que impossible. I Londres pensa fins a on pot forçar la màquina. De moment, amenaça amb actuar unilateralment. Però encara no ha activat el botó nuclear. En la guerra de les vacunes, Brussel·les també ha perdut l'autoritat moral que tenia sobre Irlanda. Les fites d'Ursula von der Leyen en un 2021 que no ha començat gens bé.\nIrlanda del Nord Post-Brexit Frontera Brexit Boris Johson


L'Espanyol paga car l'expulsió de Marc Roca i és eliminat a la pròrroga - Regió7 :: El Diari de la Catalunya Central\nL'Espanyol paga car l'expulsió de Marc Roca i és eliminat a la pròrroga\nBaptistao havia avançat l'equip de Rubi, que va aguantar fins a la vermella al centrecampista\nagències 31.01.2019 | 00:13\nL'Espanyol paga car l'expulsió de Marc Roca i és eliminat a la pròrroga Regió7\nEl RCD Espanyol va vendre cara l'eliminació a la Copa del Rei i va posar contra les cordes un Betis que va haver d'exhibir tota la seva davantera per capgirar el marcador. Els homes de Rubi es van avançar i van aguantar fins al minut 76, però a la pròrroga van ser víctimes de la seva inferioritat numèrica. Una errada de Marc Roca, que no va controlar bé l'esfèrica i va haver de cometre una dura falta sobre Loren Morón per evitar el 2-1, va suposar la segona targeta per al jugador del planter. Al temps suplementari, dos gols molt seguits dels verd-i-blancs van posar fi al somni.\nEn el quart partit seguit de titular de Lluís López, la defensa espanyolista va estar molt bé a la primera part, en què va controlar els atacs locals. A l'altra banda, Baptistao, que sembla que té les hores comptades a Cornellà, era un malson i, després d'avisar Joel, va avançar el seu equip en pentinar una centrada de Víctor Sánchez.\nLa continuació va ser totalment diferent. El Betis va fer molts canvis ofensius i va posar setge a la porteria d'un Roberto que va salvar un gol fet a Sergio León i va veure com la seva defensa treia aigua com podia. Ho va fer fins al minut 76, quan Joaquín, que havia entrat per Lainez, va deixar una pilota a la frontal de l'àrea a Lo Celso i aquest va anotar amb tranquil·litat.\nEl partit s'encaminava a la pròr-roga però, abans, la jugada decisiva amb l'expulsió de Marc Roca ho va condicionar tot. Als cinc minuts, Sergio León, un altre suplent ahir, va dur a terme una acció individual des de l'esquerra, va superar Rosales i va batre Roberto. Cinc minuts més tard, va ser Mandi qui va marcar el tercer, en una jugada molt embolicada després d'un córner que va haver de ser revisada pel VAR per descartar que hi hagués fora de joc. Va ser el final per a l'Espanyol.


El final de Den of Thieves ho va explicar - Pel·lícules | Febrer 2021\nEl final de Den of Thieves ho va explicar\nPel·lícules STX Per Robert Balkovich/16 de maig de 2020 17:44 EDT\nExecutant una de veritat Final de gir impactant no és gesta fàcil. Hi ha apostes falses que cal crear, actors que treballen interpretant personatges que viuen dobles vides i moltes complicacions que es poden fer durant qualsevol film amb l'esperança de sorprendre una gran sorpresa. Dron dels Lladres, una pel·lícula clàssica protagonitzada pel 2018 Gerard Butler i Curtis '50 Cent 'Jackson, van aconseguir tot això. Si bé la pel·lícula no va treure molt de gust a la publicació inicial, les seves salvatges revelacions en els seus últims moments han provocat un ressorgiment d'interès ara que està disponible per emetre's a Neflix.\nEls primers actes de Dron dels Lladres se sentirà familiar als fans de les pel·lícules fortes. Una banda de criminals, dirigits per l'antiga Marina Merrimen (Pablo secretari) té previst robar a la sucursal de la Reserva Federal de la companyia per un import de 30 milions de dòlars en diners que s’han tret del seu número de sèrie per preparar-los per triturar-los. Detectiu Nick O'Brien (Gerard Butler) està al seu pla, però, com se sap ràpidament, sempre és un pas per darrere dels astuts delinqüents.\nEn el darrer acte de la pel·lícula, però, les coses es revelen que no són tan semblants. Desglossem tot i expliquem el final salvatge de Dron dels Lladres.\nLa tripulació tira força a la Reserva Federal\nDurant bona part de la pel·lícula, la colla de Merrimen ha estat planificant amic de la Reserva Federal. El detectiu O'Brien sap que tenen una gran varietat de cervesa, però no ha sabut determinar exactament què, fins i tot després d’interrogar a Donnie (O'Shea Jackson Jr.), a qui veu entrar a l’edifici de la Reserva Federal sota la pretensió d’entregar menjar. El dia de l'agitació, l'equip d'O'Brien arriba al lloc del robatori, que no és la Reserva Federal, sinó un petit banc d'estalvis i préstecs a prop.\nPer descomptat, aquest robatori és només una distracció i, després d’entrar al banc, la tripulació de Merrimen s’escapa per les clavegueres per començar el seu pla real. Anteriorment a la pel·lícula, els vam veure robar una petita quantitat d’efectiu i un cotxe blindat buit, que ara utilitzen per entrar a la Reserva Federal. Tenen el gerent al banc que pretenien robar trucar al Federal Reverse i programar una baixada d’efectiu, i l’equip entra vestit com a guàrdies de seguretat amb els efectius del seu robatori anterior. Donnie s’amaga en una de les papereres plena d’efectiu. Un cop a dins, es cola, emmagatzema els diners que la colla estava dirigint, la fica per la canaleta de les escombraries i s'escapa pels conductes d'aire.\nen solitari una història de Star Wars 2\nLes coses cauen en l'últim minut\nDonnie després fa la disfressa prèvia d’un noi de lliurament d’aliments i surt de l’edifici, mentre que la resta de l’equip transporta els diners robats en un camió d’escombraries que s’utilitza normalment per retirar les factures triturades. Tanmateix, O'Brien i el seu equip han acabat atrapant i interceptant a Donnie quan intenta escapar.\nO'Brien batega a Donnie, que finalment confia i dirigeix l'equip d'O'Brien a Merrimen i la resta de la colla. Després de emportar-se a Donnie al cotxe, O'Brien i el seu equip fan la persecució i es posen al dia amb Merrimen i la companyia, que es troben atrapats al trànsit de LA. Es produeix un incendi, provocant la mort de Merrimen i la resta de la seva tripulació. Tanmateix, quan O'Brien obre les bosses d’escombraries plenes de diners amb les quals s’estaven escapant, troba que no transportaven les factures marcades per a la destrucció, sinó borses d’efectiu ja triturades i, per tant, inútils.\nQuan O'Brien torna al seu cotxe, troba que Donnie s'ha escapat. I és en aquest moment que ens assabentem que ni Donnie ni l’enorme planificació de la qual hem passat tota la pel·lícula veient són tan aparent.\nL’impressionant gir de Den of Thieves que fa que tothom parli\nDesprés de la crisi de la Reserva Federal, O'Brien torna al bar on treballa Donnie, que vam veure diverses vegades abans a la pel·lícula. Està molt a prop de la Reserva Federal i, mentre està allà, O'Brien té una idea. A través d’una sèrie de flashbacks, veiem a Donnie prenent notes amb molta atenció mentre escolta els treballadors de la Reserva Federal, els guàrdies de seguretat, els empleats del banc i els policia que s’aborden de la seva feina després d’haver rebutjat algunes cerveses.\nÉs llavors quan ens adonem que la feina de la Reserva Federal no la va crear Merriman; va ser creat per Donnie, que va contractar a Merriman perquè fos el seu cap de figura. Desconegut fins a Merriman, això també va incloure la caiguda del pla després que Donnie el doblés deliberadament va creuar-lo perquè pogués aconseguir retirar efectivament efectius mentre els policies van distreure's a la resta de la tripulació.\nEn els últims moments de la pel·lícula, parlem amb Donnie, que ara és propietari d’un bar a Londres. A l'altre costat del carrer hi ha un intercanvi de diamants, que ara podem suposar, és a la vegada el seu proper objectiu i, possiblement, la seva configuració Den of Thieves 2.


El pròxim 6 de maig s’obri el termini d’inscripció per a «Estiu Jove 2019»\nDilluns que ve, 6 de maig, a les 9.00 hores, s’obri el termini d’inscripció per a «Estiu Jove 2019», on s’oferixen una gran varietat d’activitats per a joves de diferents edats. El període d’inscripció estarà obert fins al 16 de maig a les 14.00 hores i, d’altra banda, les places s’assignaran per sorteig, que es realitzarà el dia 17 de maig, a les 11.00, i el resultat es publicarà en la web el mateix dia. Així mateix, el dia 11 juny, a les 9.00 h, s’obriran de nou les inscripcions, en el cas que queden places vacants.\nAlgunes de les activitats que s’oferixen són «Estiu urbà», per a xiquets i xiquetes de 8 a 14 anys; «Estiu urbà en anglés-Parc Benicalap», per a adolescents de 12 a 17 anys; «Estiu naùtic a la Marina», per a joves de 16 a 30 anys i «Estiu a la natura», dirigida a persones de 14 a 18 anys. D’altra banda, també està l’opció de «Camps interculturals», dirigida a joves de 18 a 30 anys, en la qual s’oferixen tres destinacions diferents al Marroc. D’altra banda, també està l’opció de «Tallers d’estiu», per a majors de 12 anys, on s’oferixen de forma gratuïta tallers d’idiomes, noves tecnologies i artístics. El termini en el qual es realitzaran les activitats serà del 25 de juny al 30 d'agost generalment. Tota la informació sobre els diferents tallers es pot trobar en https://www.juventud-valencia.es/archivos/estiu-jove-2019-definitivo-ok.pdf?time=1556877679.\nEn esta convocatòria hi ha un increment de finançament respecte a l’any anterior, que passa, així, de 360.000 euros a 450.000. A més, cada projecte pot optar a una ajuda de 50.000 euros i, d’altra banda, les despeses subvencionables per a personal tenen un límit del 10 %. El termini per a sol·licitar estes subvencions serà de 30 dies a partir de la seua publicació en el BOP.\nLa portaveu municipal María Oiver ha explicat que «enguany s’ha eliminat l’aval bancari, perquè creiem que era una de les qüestions que més dificultats oferia a les diferents entitats que s’hi presenten. Les entitats tindran un programa d’acompanyament des de Las Naves per a qualsevol cosa que necessiten. Tindrem un servici d’informació pressupostària i gestió de les ajudes per a les entitats que tinguen dificultats en este àmbit».


DÉU ETERN LA TEVA MISERICÒRDIA\nNº 233 DE L’HIMNARI CANTS DE GLÒRIA\n1.  Déu etern, la teva misericòrdia\nombra de dubte per mi no tindrà.\nLa compassió del teu cor m'acompanya,\nper tots els segles el mateix seràs.\nTORNADA  Gran la fidelitat!  Gran la fidelitat!\nCada moment jo la sento amb mi,\nres ja no em manca, tot m'ho proveeixes.\nDel Senyor, eterna és la fidelitat.\n2.  La nit, el dia, el sol i la lluna,\ni tots els canvis de la Creació,\ncanten units com fidels criatures\ni jo m'uneixo a la seva cançó.\n3.  Tu em perdones, m'omples d'alegria,\namb tendra mà guies el meu camí,\nla meva fe, la força de la vida.\nPer tots els segles, un pare ets per mi\nLletra original: Thomas O. Chisholm (1866-1960)\nMúsica: Charles H. Purday (1799-1885)\nTHOMAS OBEDIAN CHISHOLM\nThomas Obedian Chisholm va néixer en una cabana de fusta de Kentucky i tot i que no va pogué desenvolupar una educació molt acurada, als 16 anys ja donava classes com mestre en una escola rural.\nVa acceptar el Crist a l’edat de 27 anys, gràcies al ministeri de l’evangelista H.C. Morrison.\nChisholm era un jove amb la salut molt delicada, i per aquest motiu, tot i que va ser Ordenat al ministeri pastoral en una església metodista, al poc temps va haver de renunciar.\nLa seva afició per la poesia el va portar a col·laborar en el periòdic The Pentecostal Herald de Louisville i les seves poesies van adquirir una certa fama.\nUn dels textos de la Bíblia que el va impressionar va ser: La misericòrdia del Senyor no s’ha acabat, ni s’ha esgotat la seva bondat. Les renoves cada matí: És gran la teva fidelitat! (Lamentacions 3:22-23) i el va portar a escriure les paraules d’aquest himne.\nThomas va dir anys després, que darrera d’aquest himne no hi havia cap història dramàtica, però si que era la seva experiència de vida.\nAquesta poesia, juntament amb d’altres, les va enviar al seu amic William Runyan, que vivia a Baldwin, Kansas, que va quedar impressionat per aquestes paraules i els hi va posar música. Es va publicar l’any 1923.\nVan passar alguns anys fins que el Dr. William Houghton, de l’Institut Moody, de Chicago, el va descobrir. Al cap d’un temps era tan popular a l’Institut Moody que molts el tenien com l’himne oficial de l’Institut. Quan el Dr. Houghton quan va morir, es va cantar en el seu enterrament.\nEs va fer realment popular a arreu del món evangèlic quan George Beverly Shea i els cors que col·laboraven amb Billy Graham el van cantar en les seves campanyes.


L'Auditori i Produccions ContraBaix organitzen un cicle anual de jazz - SIESTV\n05 oct. 2009 L’Auditori i Produccions ContraBaix organitzen un cicle anual de jazz\nLa programació s'iniciarà el 8 D'octubre i durarà fins al desembre\nL’Auditori acull a partir del proper mes D’octubre Jazz a L’Auditori – Cicle ContraBaix. Aquesta proposta, organitzada per L’Auditori de Barcelona i L’empresa catalana Produccions ContraBaix, portarà durant les properes temporades diversos concerts de jazz i músiques afins protagonitzats per destacats noms de L’escena nacional i internacional, amb una periodicitat D’un concert al mes aproximadament.\nJazz a L’Auditori ? Cicle ContraBaix programarà des de L’octubre a desembre de 2009 quatre espectacles, que portaran a la capital catalana el free jazz avantguardista europeu D’Atomic (8 D’octubre); el retorn discogràfic després de 15 anys D’espera de Mònica Green (7 de novembre); L’aniversari dels primers 25 anys de carrera musical de Martirio (4 de desembre); i la presentació del nou projecte, i treball discogràfic, del contrabaixista Javier Colina i L’harmonicista Antonio Serrano (17 de desembre). Tots els concerts es faran a la Sala 2 Oriol Martorell de L’Auditori, amb L’excepció de L’actuació de Javier Colina y Antonio Serrano Quartet, que se celebrarà a la sala barcelonina Luz de Gas.\nAmb la creació D’aquest nou cicle la programació de músiques modernes de L’Auditori amplia el seu ventall regular dedicat al jazz, que fins ara se centrava en el cicle Vermut Jazz celebrat durant la primavera a L’espai exterior de L’Auditori i en les col·laboracions anuals amb el Voll Damm Festival Internacional de Jazz de Barcelona. Jazz a L’Auditori ? Cicle ContraBaix també consolida a Barcelona una nova finestra estable i periòdica oberta al jazz, totalment complementària a L’oferta de les sales privades i altres festivals i mostres estacionals programades a la capital catalana.\nPer la seva banda, per a Produccions ContraBaix, la creació D’aquest nou cicle suposa un important salt qualitatiu en la seva trajectòria com a promotor de concerts de jazz. Des del seu naixement com a programador local a Sant Feliu de Llobregat, ContraBaix ha tingut un sostingut creixement, fins a establir una xarxa de concerts regulars a diverses ciutats del Baix Llobregat en un període de cinc anys. La ferma aposta pel jazz realitzat a Catalunya i a la resta de L’estat que sempre ha caracteritzat a ContraBaix ha possibilitat sinèrgies entre els artistes i músics i ha permès generar un projecte de producció més ambiciós que treballa tant per consolidar-se a L’escena estatal com en la internacionalització de les seves propostes. Amb Jazz a L’Auditori – Cicle ContraBaix aconsegueix, amb la col·laboració de la programació de músiques modernes de L’Auditori, un espai propi de programació a Barcelona, on presentar tant la producció pròpia com alguns dels artistes i projectes musicals més importants del panorama jazzístic nacional i internacional. La gran oportunitat D’obrir-se a nous públics, el gran ressò popular i mediàtic dels espectacles programats a L’Auditori i L’aposta per la qualitat que caracteritza la seva primera edició fan de Jazz a L’Auditori ? Cicle ContraBaix un dels projectes més importants i il·lusionants dins de la breu, però intensa, carrera de ContraBaix.\ndesembre, jazz, programacio


Cap Vermell - El Govern de les Illes Balears assisteix a la fira turística ITB de la mà de Gustavo\nEl Govern de les Illes Balears assisteix a la fira turística ITB de la mà de Gustavo\nGustavo està present en l'estand de les Balears, amb cinc de les seves obres representatives de les Illes\nHi assistí el batle de Berlín, Klaus Wowereit, amb el qual el pintor manté una estreta relació d'amistat.\nBalears va rebre un total de 3.796.923 turistes alemanys en 2012, amb una quota del 30,2% sobre el total de turistes que van rebre les Illes el passat any, fet que el converteix en el primer mercat turístic en importància per a la Comunitat Autònoma.\nConsiderada com una de les més importants del món en el sector del turisme i viatges, l’ ITB va rebre en la seva edició de 2012 més de 170.000 visitants, entre els quals 113.006 van ser professionals i més de 10.644 expositors procedents de 187 països.\nAquest any les Illes Balears hi participen amb un espai de 400 metres quadrats dins de l'estand de Turespaña, i el cost ha ascendit a 197.867 €, sent la quota de participació pública del 96% i la privada del 4%.\nLa present edició de l’ ITB comptarà amb la figura i l'obra del pintor Gustavo Peñalver Vico, que resideix a Mallorca des de l'any 1946 i abanderarà l'estand de les Illes Balears amb cinc de les seves obres, que representen les diferents motivacions del turista per visitar Mallorca (personatges practicant esport, cultura, cicloturisme, naturalesa, activitats de platja, etc.).\nL'objectiu d'aquesta iniciativa és donar a conèixer la diversitat cultural, paisatgística, d'oci, senderisme, golf, naturalesa, etc. Gustavo està considerat a Alemanya com un dels més famosos artistes espanyols contemporanis. L'any 1999, la ciutat de Berlín li va dedicar un monument: l'"Edifici Gustavo” en el municipi de Lichtenberg, que és considerada la major obra d'art a Europa. L'antic edifici de 21 pisos està decorat amb enormes figures realitzades per l'artista en alumini.\nEls rètols de Gustavo il·lustren l'estand de les Illes.\nDins d'aquesta mateixa línia, i amb la finalitat de convertir l'estand de les Illes Balears en punt de trobada de la cultura, l'art i la gastronomia, s'ha fet un xou-cooking de la mà del xef Tom Rotter. Comptar amb la presència i participació d'aquest prestigiós xef, resident a Mallorca i de parla alemanya, servirà per a transmetre el missatge de la gastronomia com una altra manifestació "artística" dins de la cultura de les nostres illes, així com un producte transversal a la resta dels productes en els quals s'està treballant com a eina de promoció turística. La idea consisteix a combinar art contemporani i gastronomia, sempre com a atractius turístics. El xef, acompanyat dels 5 quadres de l'artista local, Gustavo Peñalver, interpretarà l'obra a través d'un plat.\nD'altra banda, seguint el Pla Integral de Turisme de les Illes Balears i d'acord amb el prototip presentat a FITUR, les Illes Balears tornaran a estar presents en l’ITB amb l'aplicació de l'Oficina Turística Virtual. Un format tan inusual com capdavanter.\nAquesta aplicació pretén apropar la nostra destinació turística al visitant, permetent-li conèixer per endavant tots els recursos turístics de què disposen les Illes Balears.\nA la ITB s'hi han instal·lat 8 pantalles digitals interactives Samsung Sur40, amb tecnologia Pixel Sense, que permetran al client informar-se, experimentar i decidir sobre el seu futur viatge, en una interfície de 360 graus.\nEs podrà triar la informació per motiu i per zona turística. Aquesta informació estarà distribuïda per fitxes, les quals disposaran de text, fotografies i vídeos, que podran endur-se a casa mitjançant QRCodes o tag Microsoft codes en els seus smartphones o bé mitjançant correu electrònic o usb.\nA més, permetrà als visitants interactuar i situar en un mapa qualsevol dels llocs i establiments que ofereixen les nostres Illes als turistes.\nL'usuari podrà visitar virtualment qualsevol zona, coneixent les nostres marques: Mallorca, Menorca, Eivissa, Formentera i Palma de Mallorca, descobrint així tots els productes que ofereix la nostra destinació turística tot l'any.\nEn total hi haurà disponibles 1.217 recursos turístics i més 1.400 hotels registrats. La majoria dels recursos turístics estan geoposicionats i tenen la seva descripció, dades de contacte i almenys una imatge.\nEls recursos turístics es divideixen per productes: 349 de sol i platja, 223 de cultura, 196 d'esports, 181 de gastronomia, 22 de mice, 187 de naturalesa, 19 d'oci, 28 de salut i 13 d'urbà. Igualment es podran visionar uns 15 vídeos promocionals, així com unes 4.500 fotografies. També estaran disponibles els fullets clàssics en format pdf, en total gairebé 100.\nEs potenciarà l'ús de QRs a l'estand, creant diversos murals de links a vídeos de les diferents marques, que convertirà els smartphones dels visitants en la seva televisió. Això permetrà gaudir de la realitat d'una zona o marca, per això, l'estand comptarà amb un wifi disponible per als visitants.\nUna altra novetat que es podrà descobrir a l'estand és el Túnel d'Experiències que també es va estrenar a Fitur, una altra aplicació que permet captar l'atenció del visitant a través d'un tour virtual d'imatges a 360 º pel destí turístic, que utilitza el dispositiu Kinect per interactuar amb el visitant mitjançant gestos i moviments del nostre cos. El visitant que accedeixi al túnel d'experiències se'n pot portar un record mitjançant una memòria en què apareixeran unes fotografies realitzades durant la seva experiència al túnel, així com informació de la destinació turística.\nPer acabar, ens alegra veure en Joan Massanet a primera línea, altra vegada


Un mort i dos ferits en explotar una embarcació de corallers a Cadaqués - Diari de Girona\nUn mort i dos ferits en explotar una embarcació de corallers a Cadaqués\nLa víctima mortal era un veí de Roses de 61 anys.Un dels tripulants està ingressat a la UCI de Cremats de la Vall d´Hebron amb cremades de segon grau · Les bombones d´oxigen que hi havia a dins la cambra s´apunten com a la possible causa\neva batlle elisabet don cadaqués 01.07.2017 | 07:19\nUn home de 61 anys mort i dos més ferits després d´una explosió en una embarcació de corallers a Cadaqués. La causa de l´accident marítim està sota investigació de la Guàrdia Civil, però s´apunta que les bombones d´oxigen que hi havia a dins la cambra hiperbàrica en podrien ser la causa. Ja que això hauria provocat un mal funcionament d´aquesta sala de descompressió i la consegüent deflagració.\nEl coraller mort, era José Jiménez Ucedam tenia 61 anys, era veí de Roses i conegut a la població. La resta de ferits són pare i fill també corallers de la mateixa localitat de la Costa Brava. Aquests pescadors tenien una boia a la zona de Portlligat i Jiménez era conegut per freqüentar la zona.\nEl fill és un noi de 25 anys que el SEM va traslladar en helicòpter a l´hospital de la Vall d´Hebron de Barcelona, on ahir va ingressar en estat greu, a la UCI de Cremats, pendent de veure la seva evolució. Presentava cremades sobretot a la cara i a les extremitats superiors. Unes ferides de segon grau intermitges a l´11 % del cos, segons fonts del centre de salut.\nPel que fa l´altre ferit, va ser atès in situ pel SEM i tot seguit, va anar pel seu propi peu fins a l´ambulatori local, ja que va resultar ferit lleu. Presentava cremades en una mà. Els fets es van desencadenar pels volts de les deu del matí. Salvament Marítim va rebre l´avís del seu homòleg francès, la Garde del sud de França, que una embarcació de 10 metres d´eslora, coneguda com La Trepa, tenia problemes després d´haver fet una immersió d´extracció de corall.\nL´alerta als francesos, la va donar un iot gal que estava fondejant per la zona de Cadaqués. Els va indicar que es trobava a unes 30 metres de la costa, a la zona de Portlligat. També els va dir que hi havia dos tripulants a bord i un tercer mort i que no podien moure l´embarcació perquè havien quedat encallats contra unes roques. Ràpidament es va activar Salvament Marítim i el SEM així com la Policia Local de Cadaqués, els Mossos d´Esquadra i finalment, els especialistes subaquàtics (GEAS) de la Guàrdia Civil.\nQuan hi van arribar els equips d´emergències, van evacuar els dos ferits. El més greu va ser atès in situ i el van portar en helicòpter la Vall d´Hebron. I l´altre, va ser atès a l´ambulatori de Cadaqués.\nUn cop fet això i quan hi va arribar la policia judicial i es va ordenar l´aixecament del cadàver. El mort es trobava a la cambra hiperbàrica en el moment del succés. Els efectius després van conduir la barca sinistrada i la van acostar fins a la costa per poder aprofundir en la investigació, que lidera la Guàrdia Civil.\nEl coraller finat comptava amb llicència per extreure corall, una de les cinc donades a tot Catalunya . L´any vinent es preveu una moratòria de la pesca de 10 anys, que s´allargarà a partir del 31 d´octubre d´enguany fins al 2027. Ja que com va informar fa pocs dies, la Direcció General de Pesca i Afers Marítims en base a un informe científic de principis d´aquest any que, entre altres coses, conclou que només entre el 4 i el 10% del corall es troba en bon estat de conservació.


"És un procés tan automatitzat que també t’obliga a tenir gent molt tecnificada i molt formada" - Diari de la neu\n"És un procés tan automatitzat que també t’obliga a tenir gent molt tecnificada i molt formada"\nJonatan López Responsable producció de neu a Baqueira\nIvan Sanz 02.04.201619.45 h\nJonatan López, màxim responsable producció de neu, a la sala de bombament d'aigua de Baqueira\nJonatan López López és el màxim responsable de producció de neu a Baqueira. El vam entrevistar el passat dimarts 29 de març i amb ell vam descobrir alguns dels "secrets" de la producció de neu a l'estació aranesa.\nDes de quan ets el màxim responsable?\nDes de 2007, quan vaig entrar substituint una enginyera que estava fent aquesta mateixa feina.\nPrèviament a l'entrada en aquest departament ja tenies alguna vinculació amb Baqueira?\nNo, només amb l’anterior responsable de neu, la noia que vaig substituir i amb la qual teníem un conegut en comú a la universitat. Per mitjà d’ell vaig arribar aquí i poc després d’una entrevista amb el director tècnic de muntanya i de l’estació, en Jordi Cardona, ja vaig entrar aquí per portar el departament neu, aviat farà 10 anys.\nExplica’ns una mica com funciona aquest departament?\nLa singularitat d’aquest departament a Baqueira és que la producció de neu inclou la variant de manteniment i la d’explotació i producció. Jo, com a enginyer tècnic, he de mirar de millorar la producció de neu des de la previsió i predicció de la manera més eficient possible i procurar que tota la instal·lació de neu tendeixi cap a un manteniment més eficient per una banda i cap a la millora d’eficiència energètica per l’altra.\nQuantes persones inclou aquesta àrea de treball?\nA part de mi hi ha 12 persones més. Hi ha una persona que s’encarrega més de l’explotació i que fa més feina de muntanya, mentre que a mi em toca fer més feina de despatx i, després, també hi ha la resta de personal que fan torns de treball i que permeten que sempre estiguem operatius les 24 hores del dia. Això a l’hivern. A l’estiu continuem sent 9 persones les que continuem fent el manteniment de la instal·lació i xarxa.\nA part dels recursos humans, amb quins mitjans tècnics controleu la producció?\nLa xarxa de producció de Baqueira ve heretada de l’antiga York, que després va esdevenir l’empresa Jonhson Controls Neige, actualment absorbida per Technoalpin. Avui dia aquest és l’únic gran proveïdor a Europa i amb el qual estem treballant. El control informàtic continua sent el que en el seu moment va donar York que per mitjà del software Liberty que ens automatitza el procés i que es basa en un sistema que s’avança al que ha de passar. L’altre software existent és el Attas , però a mi personalment m’agrada més el que estem fent servir.\nExplica’ns breument les diferències d'un i altra...\nEn el cas del Liberty: les sondes i anemòmetres que hi ha distribuïts per tota l’estació passen les dades al programa i aquest el que fa és avançar el cabal d’aigua que han de rebre el canons en cada moment. Fa lectures constants i passa la informació a la bomba per saber a cada moment quin volum d’aigua ha d’impulsar. En resum és una automatització predictiva, mentre que en el software Attas això és al revés, és un procés reactiu, és a dir, la sala de màquines que ha de bombar l’aigua cap al canó reacciona en funció del que necessita quan aquest comença a produir. És com si el canó digués “em falta aigua, dóna’m més aigua”, i això no el fa tant eficient com el Liberty a l’hora de produir.\nEn tot cas, i gràcies a aquests "softwares", em semblaria una feina fàcil...\nHome, el control de l’ordinador és molt potent i segur, però això no vol dir que, com tots els automatismes, i no només en el món de la neu, poden fallar. El que passa és que aquest és un procés tant automatitzat que també t’obliga a tenir gent molt tecnificada i això fa que necessitem gent molt formada i això és així perquè si falla alguna cosa no es tracta d’anar i estrènyer un cargol al canó de neu, has de saber que és el que està fallant a la xarxa per després poder actuar i continuar fent neu. Per això necessitem personal que cobreixi les 24 hores perquè, si falla alguna cosa, ho hem de poder resoldre de seguida i reiniciar la producció. A més, hi ha coses que l’automatisme detecta i d’altres que no.\nSembla fàcil des de fora... A veure, explica'ns què pot detectar i què no.\nPer exemple, hi ha canons que si s’obturen una mica a la boca de sortida pot passar que estiguin generant al seu entorn una placa de gel i, si no hi ha persones revisant la qualitat de la neu constantment, i això és el que fem amb la moto de neu durant tota la nit, podria passar que no ens n’adonéssim i l’endemà tenir un problema de gel a pistes. En resum, l’automatisme ens ajuda molt però necessita d’una supervisió constant.\nQuines són les pistes o zones que presenten més dificultat a l’hora d’innivar?\nCom a tot arreu les cotes baixes, com ara la zona cota 1.500, on hi tens menys hores de fred i temperatures no tant baixes com les que puguis tenir a la cota 2.500. La qualitat mai serà la mateixa amb una temperatura de -8 que amb una de -4. Després també són problemàtiques les cares sud per motius de desgast i, finalment, els murs, allà on hi ha pistes amb molta inclinació, ja que els esquiadors derrapen i escombren i al seu darrere has de fer un treball suplementari per recuperar aquestes zones, a vegades una part la pots recuperar amb la pala de la trepitjaneus però sempre has d'acabar fent ús del canó.\nQuines són les prioritats o criteris a l’hora d’innivar Baqueira? Algun sector o pista en concret?\nSempre comencem molt d’hora, si podem fer-ho a mitjans d’octubre o finals d'aquest mes comencem de seguida a fer nou. Si fa fred, és clar. El que passa és que si comences a innivar a principis a fins la de l'octubre o inicis de novembre tens moltes possibilitats que dies després pugi la temperatura i es fongui la neu acabada de fer. Per tant, sempre prioritzem les cares nord i les cotes altes, o les que estan ben protegides del sol. Es tracta de garantir tant com puguis que aquella neu produïda ha estat una bona inversió.\nI quan deixeu de produir de neu?\nDependrà del que s’hagi estat produint de bon principi i de la neu natural que hagi caigut, així com els gruixos de neu aconseguits. Ara les trepitjaneus incorporen una "sónar" que ens permeten fer un mapa de tota l’estació i així sabem en tot moment els gruixos de neu reals, i això és el que després ens permet decidir quan deixem de fabricar neu en funció de la data en la què ens trobem.\nPer quan la innivació definitiva de tot el sector de la Peülla i Bonaigua?\nHi ha un projecte d’ampliació de l’esquí a la zona d’acord amb la Generalitat de Catalunya per mitjà d’un pla especial. Des de Baqueira es vol convertir la Peülla en una veritable entrada digna, en tots els sentits, del Pallars cap a Baqueira. Això vol dir invertir en aparcaments, serveis, producció de neu, pistes, remuntadors, etc. Volem garantir una entrada fàcil de Catalunya cap a la Vall d'Aran amb una zona d’esquí assegurada, atractiva per sí mateixa, amb garantia de neu i accessos i amb la connexió oberta amb la resta de l’estació. Hi estem treballant...\nI la zona d'Argulls?\nMai hem tingut problemes en aquella zona, ni tant sols en aquesta temporada. Hi ha estudis fets per posar canons? Si, però a llarg termini perquè realment no és necessari, haurien de canviar molt les condicions climàtiques perquè hi instal·léssim una xarxa de producció de neu. Per configuració de la zona i per altura no és necessari.\nEn una temporada difícil com ha estat l’actual, a Baqueira hauria estat força més curta sense la xarxa de producció de neu, imagino...\nEvidentment, aquí i a tot arreu. Ha estat una temporada molt dura especialment al desembre amb molt poques hores de fred, i si mires les estadístiques de les altres temporades la diferència és radical. Per nosaltres el novembre i desembre són mesos "clau" per poder innivar un percentatge molt alt de les pistes i si no ho féssim així no podríem obrir pel Pont de la Puríssima ni aguantar fins a Setmana Santa. Pensa que la neu produïda és la que realment ens permet fer una base que garanteix, amb condicions, arribar a obrir de desembre a abril. A dia d’avui a la cota 1.500 amb neu natural ni s’obriria a principis de desembre ni arribaríem a Setmana Santa, això només és possible gràcies a les característiques de neu de canó, més densa i amb menys aire que un floc natural.\nEs pot posar en marxa tota la xarxa de producció de neu a Baqueira?\nNo, com a tota instal·lació d’alta pressió tens una potència punta que arriba als 2.480 m3/hora per innivar a la vegada, això és uns 200 canons sobre els 630 que tenim, més o menys 1/3 part de la xarxa.\nI quin és el canó “estrella” en producció de neu?\nMés que un canó tenim una zona especial. A la zona de trineus de Beret hi tenim un canó de baixa de pressió que sovint ens hem trobat que és l’únic que està treballant, tant que fins i tot a vegades ens ha permès traslladar neu d’aquella zona cap a altres punts de l’estació. És una zona on per les característiques del terreny i altura sempre reuneix millor les condicions per produir neu que altres zones.\nEl millor i el pitjor de la teva feina?\nEl millor és la llibertat de treballar a la muntanya, no és una fàbrica, aquí tens un entorn fantàstic per treballar. El pitjor és el fred, qua tens una avaria de nit, a -12 o -20, ho pots passar força malament, però “vaja”, són “gafes” del oficio.\nDoncs a Port del Comte i Masella, devia tenir uns 16 o 17 anys, abans d’anar a la Universitat i crec que hi vaig anar amb l’autocar del Flaix FM, ha ha!\nQuina és la teva estació preferida?\nMai em canso d’esquiar a Baqueira, sempre acabes descobrint algun racó especial però a nivell mundial, tot i que em falten moltes zones per conèixer i per tant no m'ho conec tot, m’agrada molt Colorado, i Vail, però també els Dolomites.\nJa que esmentes, Baqueira, alguna pista o racó especial?\nA mi m’agrada molt el sector de Dossau, les pistes de l’Euga.\nQuè detestes més, el vent o la boira?\nCrec que la boira.\nUn missatge final per als lectors del Diaridelaneu.cat?\nQue continuïn esquiant i que vinguin a Baqueira, que és garantia de neu i que s’ho passaran bé. Ah, i que portin els amics, que hem de fer créixer la comunitat esquiadora.\nJonatan López, màxim responsable producció de neu, a la cota 1.500 de Baqueira


Pasqual Calbó i Caldés: Guiseppe Chiesa Baratti (Liorna, 1720 - Maó, 1789)\nGuiseppe Chiesa Baratti (Liorna, 1720 - Maó, 1789)\nMentre es prenia la decisió que Calbó se n’anés a estudiar a Itàlia, feia més de dues dècades que Chiesa, juntament amb una de les seves dues germanes, s’havia establert a Menorca com a vicecònsol del Gran Ducat de la Toscana. Casat amb la maonesa Joana Aina Bagur i Manent, hi havia tingut els sis fills i s’havia convertit en un reconegut artista de cinquanta anys. Quedaven enrere ja els primerencs projectes arquitectònics i pictòrics realitzats durant la primera dominació britànica: els plànols dels quarters de l’Esplanada de Maó, els del llatzaret de l’illa de la Quarantena del port i les pintures per a l’altar i el cor de la nova església del Carme. Enrere quedaven també els set anys de guerra internacional, a l’inici de la qual havia realitzat la perspectiva detallada del setge i la presa del castell de Sant Felip per les tropes franceses. Al seu tercer fill, que va néixer que encara se sentia el ressò de les canonades i l’olor de la pólvora, li havia posat Lluís, el nom del nou monarca. A Maria Teresa, nascuda dos anys més tard, el de l’emperadriu d’Àustria, amb qui el rei francès havia signat el tractat d’aliança que havia desencadenat el conflicte. Va ser llavors, durant la sobirania francesa, que Chiesa va fer el dibuix de l’església de Sant Lluís en construcció. El poble tot just s’estava començant a erigir i, com d’altres, ell també hi havia comprat uns solars.\nTranscorreguts aquells set anys, el comte Jacint de Lannion, el governador francès que havia manat projectar Sant Lluís, va posar davant Chiesa perquè els magnífics jurats de les universitats de Maó i d’Alaior, agraïts per la tasca emprenedora realitzada des que havia començat el seu mandat, li n’havien encomanat el retrat, de grans dimensions. El comte, que aleshores tenia quaranta-tres anys, els mateixos que el pintor, Chiesa l’havia representat de cos sencer, amb casaca verd fosc i brodada amb l’entorxat de tinent general, amb la banda blava i la insígnia de l’ordre de l’Esperit Sant al pit. Lannion havia recolzat l’avantbraç dret al sòlid sòcol, disposat en diagonal, d’una columna imponent, que es perdia darrere els feixucs cortinatges d’un espai irreal mig obert a l’horitzó. Amb el tricorn davall l’altre braç, el governador enretirava cap a l’esquerre la part superior del cos perquè a l’alçada del seu bastó de comandament s’hi admirés sense destorb la fortificació que refermava el poder polític i militar que exercia sobre l’illa, el castell de Sant Felip. Chiesa havia sabut copsar amb pinzellada de mestre l’expressió de satisfacció amable i còmplice del seu rostre. Potser únicament la cama dreta en tensió, que provocava la rigidesa hieràtica del cos, falsejava la sensació de comoditat que s’havia pretès crear amb la posició relaxada del braç.\nLabels: 03 - Giuseppe Chiesa, 1713 - 1756 Dominació britànica, 1720, 1756 - 1763 Guerra dels Set Anys, 1763, 1763 - 1782 Dominació britànica, 1770, 1789, Giuseppe Chiesa, Lannion


És possible convertir a Menorca en una illa de Cinema? – Festival Internacional de Cine de Menorca\nEspais i informació útil\nÉs possible convertir a Menorca en una illa de Cinema?\noctubre 25, 2017 per festivalmenorca\nAquest serà l’eix de la pròxima trobada de Las ConSentidas, el dimarts 31 d’octubre a les 9 h a l’Hotel Boutique Jardí de Ses Bruixes, de Maó . El cafè tindrà com a protagonista la directora del Festival de Cinema de Menorca, Inés Garrell que presentarà les característiques i novetats per l’edició 2018, l’estratègia i les activitats culturals que es desenvolupen al llarg de l’any.\nQui són Las ConSentidas ?\nUn grup de dones quinze dones que es va presentar a l’Ateneu de Maó, per obtenir una representació àmplia de la societat i, juntes recolzar-se en el camí de millorar la presència social enfront una societat, encara amb un model patriarcal ancorat al masclisme.\nLa finalitat d’aquesta comunitat és que les dones que la integren posin en valor les seves vides i professions en el marc en el qual viuen. Per això es busquen les millors capacitats de cadascuna, les seves aptituds i talents.\nUn grup de dones que creix i que funciona en ciutats com Barcelona, Madrid i València.\nLa presentació del Festival de cinema de Menorca, en aquesta trobada constitueix una oportunitat fanstàstica per donar-lo a conèixer i aconseguir adhesions necessàries per al desenvolupament de l’esdeveniment.\nCategories FICME365 Navegació per les entrades\nThink up Culture! Una illa de cultura, turisme i tecnologia\nCooking Films porta el cinema a espais singulars de Menorca\nJosé Corbacho, Carme Ruscalleda, Raül Balam, Nicolás Coronado i Ruth Llopis participaran en el Cooking Films 2022\nCarme Ruscalleda i Raül Balam inauguraran el Cooking Films 2022\nProjecció curtmetratges Talent Jove 2021\nEl Festival Internacional de Cinema de Menorca – Social & Sostenible presenta imatge i dates de la seva setena edició\nEnric en El Festival Internacional de Cinema de Menorca – Social & Sostenible presenta imatge i dates de la seva setena edició\nGabriel en Boínder: una mirada a Menorca\nfestivalmenorca en ESPÍAS DESDE EL CIELO\nNo et perdis res…\nSubscriu-te a la nostra Newsletter*:\nContacta amb nosaltres a\ntravés de info@festivalmenorca.com\n*Les teves dades seran incorporades de manera confidencial a un fitxer, del qual es fa responsable Festival de Cine de Menorca, a fi de fer-te arribar informació sobre el festival. En cap cas aquest fitxer no serà cedit o venut a tercers. D’acord amb la Llei orgànica 15/1999, de 13 de desembre, de protecció de dades de caràcter personal (LOPD), tens dret a accedir a aquesta informació, rectificar-la o cancel·lar-la en qualsevol moment. En pots trobar informació més detallada a la nota legal del nostre lloc web.\nFestival Internacional de Cine de Menorca © 2016-2020\nEns públic de Radiotelevisió de les illes Balears-IB3\nEscola d’Art de Menorca\nTeatre Principal Maó\nGALANTHYA By Amelia Bay


Independentistes de La Safor: Falles amb noms franquistes a Gandia: alguna cosa més que noms\nFalles amb noms franquistes a Gandia: alguna cosa més que noms\nDel tot han resultat infructuoses les campanyes cíviques i les suggerències benintencionades de la Junta Local Fallera perquè quatre comissions de la ciutat de Gandia prescindisquen de les antigues denominacions franquistes (Màrtirs, Lluís Belda, Exèrcit Espanyol i José Antonio !).\nPerò no es tracta d'un simple problema d'ignorància o de manca de pressupost, ja que com s'argüeix, calen diners per fer els canvis aprovats per la legislació sobre la memòria històrica. I no és aquest simple problema perquè molts de nosaltres hem comprovat any rere any crítiques obscenes des d'aquestes falles als col•lectius i associacions cíviques valencianistes de la ciutat.\nÉs així com en trobem clarament davant d'un problema ideològic que molts anys de democràcia descafeïnada no han aconseguit esborrar. La pervivència d'aquests noms no és només un insult a les generacions que lluitaren i moriren per la democràcia, sinó que és una ofensa per a tots els valencians i valencianes.\nGandia encara està lluny de tindre un model de falles plenament crític amb la realitat política, però aquestes actituds retrògrades i reaccionàries només fan que allunyar al poble de les falles i del seu moviment associatiu, de gran potencial però de vegades mal aprofitat des del punt de vista del progrés i la convivència.\nPer això, Independentistes de la Safor, exigeix la redenominació del nom d'aquestes falles per altres populars, com el Prado, el Jardinet, etc., i que són justament els més coneguts pels gandians i gandianes.


Inici Andorra Telecom Particulars Empreses Guia telefònica Informació i Serveis Contactar Andorra TelecomGabinet de premsaNotes de premsa Andorra Telecom La corporació Portal proveïdors Contractacions proveïdors / tercers Peticions d'oferta públiques Contractacions Accessibilitat Gabinet de premsa Notes de premsa Recull de premsa Avís legal Memòria 2015 Política Sistema Gestió Integrat Notes de premsa Comunicats de premsa 31/01/2017 12:00\nEl núvol d'Andorra Telecom emmagatzemarà l'arxiu d'RTVA L'aposta per SomCloud s'emmarca en el pla de renovació tecnològica de la ràdio i televisió pública. Andorra la Vella, 31 de gener del 2017 Els directors generals d'Andorra Telecom, Jordi Nadal, i d'RTVASA, Xavi Mujal, han ofert aquest dimarts una roda de premsa conjunta per presentar la nova plataforma d'emmagatzematge de continguts de l'ens de ràdio i televisió pública. El núvol nacional desenvolupat per Andorra Telecom, que es comercialitza sota el nom de SomCloud, s'ha convertit en el repositori de l'arxiu d'imatges i audio d'Andorra Televisió i Ràdio Nacional d'Andorra. Jordi Nadal ha valorat al llarg de la seva intervenció la confiança mostrada per RTVA en SomCloud, una confiança que evidencia la competitivitat del producte. Nadal ha destacat que des del punt de vista del volum la televisió pública és, amb tota seguretat, una de les empreses del país amb una major necessitat d'emmagatzematge i s'ha mostrat orgullós de poder custodiar un arxiu de gran riquesa, que "forma part del nostre patrimoni i que recull tots els esdeveniments històrics i fets més quotidians de la nostra història recent". L'aposta per SomCloud d'RTVASA s'inscriu en el pla global de renovació tecnològica que ha iniciat l'organisme. Mujal ha destacat en la seva intervenció "la sinèrgia que s'ha generat amb Andorra Telecom" que ha permès "RTVA descobrir la possibilitat de millorar el rendiment i l'eficàcia de la seva feina en no haver de responsabilitzar-se del manteniment i custòdia del material audiovisual que genera". SomCloud es caracteritza per la flexibilitat i per la possibilitat de dissenyar per als clients una solució a mida. El cas d'RTVASA era especial en aquest sentit en requerir un gran volum d'emmagatzematge i la necessitat de màxima connectivitat. La solució aportada des d'Andorra Telecom permet l'accés real a la informació amb una doble via d'accés i una gran capacitat d'emmagatzematge, dimensionada per un volum acumulat d'arxius amb un pes de 300 Terabytes. Igualment es va donar suport a tot el procés de migració desenvolupat conjuntament amb els tècnics de la ràdio i televisió públiques i que es va allargar durant tres setmanes. Mujal ha destacat que "la feina prèvia d'estudi de les necessitats i objectius finals ha permès que aquest procés complex s'hagi resolt de manera impecable". Nadal ha afirmat que aquesta solució, contràriament a d'altres proveïdors de serveis ubicats a l'estranger, permet dissenyar una solució a mida del client final, com s'ha fet amb la televisió pública, i garantir que les dades es troben en territori andorrà. La posada en marxa de Som Cloud s'emmarca dins del pla estratègic i enllaça amb la política de responsabilitat pública d'Andorra Telecom. El sistema d'emmagatzematge al núvol a Andorra s'ha desenvolupat per donar suport al teixit productiu i, de forma més específica, per afavorir el sector de la innovació i de les noves tecnologies. Alhora també és un dels principals projectes de la línia de diversificació d'Andorra Telecom per generar noves fonts d'ingressos, més enllà del negoci tradicional, i per internacionalitzar l'activitat. La creació del SomCloud s'ha gestat en col·laboració amb l'empresa internacional de Nexica, que a més a més d'aportar 20 anys d'experiència en el sector i un "servei robust i provat" té, gràcies a la presència en els mercats espanyol, francès i italià, capacitat per comercialitzar el producte en d'altres mercats. < Índex de noticies Accés Client Nom d'usuari


Desinformació en salut: Quan hem de sospitar? - Learntocheck\nDesinformació en salut: Quan hem de sospitar?\nAvui dia és habitual trobar comentaris i notícies que omplen diaris, programes de televisió i, fins i tot, converses a les xarxes socials en les quals es parlen temes relacionats amb la salut. És fiable tota la informació? Quan hem de sospitar? Com podem informar-nos correctament sobre temes tan sensibles?\nPublicat per Ivan Herrera Peco | 23.03.2021\nSiguem sincers, avui dia, gran part de la societat espanyola utilitza internet i les xarxes socials per estar al corrent de què passa en general i fins i tot de com actuar per cuidar la seva salut en particular.\nAquesta informació que consumim pot ser informació veraç, correcta i ajustada a les dades de les investigacions científiques que s’han realitzat sobre aquests temes concrets, o bé pot ser una informació no veraç i/o errònia. Entre el contingut erroni, podem diferenciar entre continguts sobre salut que ofereixen informació enganyosa, que s’inscriuen en la desinformació; i també continguts sobre salut basats en una interpretació errònia de les dades científiques sobre el tema abordat; és el que es coneix com a misinformation.\nFarses sobre salut: característiques\n¿Com podem saber si aquesta informació que ens ha arribat és una farsa o és una peça de desinformació? Doncs perquè, segurament, tindrà una o vàries d’aquestes característiques:\nGenera emocions intenses quan la llegeixes, a causa del seu contingut dramàtic o sensacionalista, ja sigui perquè provoca indignació, riure (són enginyosos), sorpresa, etc.\nNo busca informar en el sentit estricte, sinó atraure la teva atenció i alimentar la teva imaginació perquè consideris que “sembla que és real i ofereix tanta informació que… pot ser veritat”.\nEstà redactat d’una forma senzilla, però ambigua, cosa que fa que molt possible que es confongui el missatge i es puguin entendre coses diferents.\nEvidentment, hem d’entendre que el fet de considerar que una informació incorrecta sigui vertadera pot fer que abandonem accions i estratègies relatives a la nostra salut que, finalment, afectaran la nostra salut física i mental, així com a la de les persones del nostre entorn. Per exemple, si et creus a la influencer Paula Gonu, que diu que per prevenir el coronavirus, cal prendre aigua calenta; pot ser que no segueixis les mesures de prevenció adequades i et posis en perill a tu i als altres.\nCompte! Senyals d'alarma\nAixí doncs, quin tipus de continguts que ens arriben per xarxes socials o algun canal de missatgeria (Telegram, WhatsApp, etc.), hem de posar en quarantena i no difondre?\nMiracles: massa bons per ser veritat. En primer lloc, i encara que sembli estrany, el que t’ha de fer sospitar sempre, és quan llegeixis alguna cosa relativa a “històries d’èxit, curació, canvi d’hàbits, etc.”, que semblen miraculoses, però que han estat protagonitzades per qui escriu la informació o per algú proper a qui genera la notícia. I aquesta persona ens relata la notícia com si hi hagués hagut de “creuar un desert”.\nSolució general: És un remei boníssim, és la solució a tots els problemes; serveix per a tots els casos, sense excepcions.\nIrrefutable: sempre serà veritat. Ofereixen dades incontestables i que són veritat i no canviaran. Lamento dir-vos una cosa que us xocarà molt… NINGÚ et pot oferir una veritat absoluta o una probabilitat del 100% d’una curació. MAI. Ningú que sàpiga ciència et dirà això, ja que la base de la mateixa ciència es fonamenta en la refutabilitat, és a dir, que constantment les dades obtingudes per un investigador seran posades a prova per altres i l’evidència científica pot canviar atenent a noves evidències (que s’han obtingut en estudis ben dissenyats i executats, l’altre pilar de la ciència, la reproductibilitat).\nExperiència i no ciència. Poseu en quarantena totes aquelles informacions de salut que no ofereixin més que dades de casos personals o experiències puntuals. Situacions que, si s’intenten repetir, no s’aconsegueixen reproduir. Sospitós, oi?\nRemei senzill i ràpid. Aneu amb compte si el context del missatge implica pressa, rapidesa, si s’ofereix la immediatesa d’un resultat (positiu). Et prens X i et curaràs de seguida. La ciència requereix temps i molts esforços pel que fa a inversió econòmica i de personal investigador, a més que es requereix temps per comprovar tot abans de donar una conclusió d’aquest tipus.\nUn secret molt ben guardat. Ningú se n’havia adonat abans, i si ho sabien no volien explicar-ho i per això t’ha arribat a través de les xarxes socials / canals de missatgeria … Escolta, si és tan important, per què no s’anuncia a so de bombo i platerets en tots els mitjans de comunicació? Per què no s’ha comercialitzat abans?\nLlenguatge senzill i emotiu. Tot i que la comunicació científica hauria de ser accessible per a tots, no sempre ho és. També heu de revisar bé aquella informació amb un llenguatge massa senzill i emotiu.\nInfluencers i testimonis. Apareixen en el text referències a personatges famosos, ja siguin periodistes, artistes, esportistes, professionals clínics -que n’hi ha-, així com influencers de les xarxes socials. Aquests personatges “donen suport” al missatge que es transmet en aquesta informació que us ha arribat. Ull!, compte amb el que s’anomena biaix d’autoritat, i és que no perquè alguna cosa la digui algú a qui se li atribueix certa importància ha de ser certa. Si el que tens en aquesta informació que t’arriba és un testimoni, desconfia. I vigila si aquesta persona que explica el seu testimoni dona el seu nom complet, et diu on treballa i fins i tot la seva formació. Si això passa, desconfia més encara, poden estar suplantant la identitat, mentint directament o, potser, és qui diu ser…, en aquest darrer cas, revisa si apareixen alguns elements anteriors.\nTraduccions equivocades i omissions rellevants. Un altre dels elements que apareixen de forma contínua en aquest tipus d’informacions és el de les referències a estudis científics publicats en revistes científiques de qualitat i prestigi internacional. Però compte, no tot són flors i violes; cal llegir bé els enllaços que es faciliten per diverses raons. Pot passar, per exemple, que t’hagin enganyat o s’hagin equivocat amb la traducció. La immensa majoria de la literatura científica s’escriu en anglès, la qual cosa pot ser una barrera per accedir i entendre el seu contingut. També pot passar que qui escriu la notícia no té els coneixements adequats per entendre el que els autors indiquen en el seu text i el malinterpreten per ajustar-se al que expressen en la seva notícia. Finalment, també es pot donar el cas que s’obviïn “petits detalls” tan importants com per desmuntar completament l’argument de qui redacta la informació.\nPseudoestudis disfressats de ciència\nA vegades s’utilitzen articles científics per donar a un contingut una aparença de veracitat científica. En els rumors i la informació de poca qualitat hi trobem que:\nNomés hi ha una font. S’ofereixen conclusions molt simplificades i que provenen d’un únic article científic. La ciència i el periodisme exigeixen moltes fonts.\nNo hi ha enllaços. Poden donar informació sobre “estudis”, que casualment reforcen les seves idees, però no hi ha enllaços a les fonts primàries (a aquests articles científics).\nEvidències insuficients. Fan servir articles que no ofereixen un nivell d’evidència clínica adequat. A què em refereixo? Doncs que no tots els articles publicats són vàlids per a justificar els canvis o l’aplicació dels tractaments en éssers humans.\nCausalitat no provada. Confonen les anàlisis matemàtiques, que no proven que l’aplicació d’un element “A” provoqui una millora en un pacient amb la malaltia “X”. En aquest tipus de notícies existeix moltes vegades la confusió segons la qual l’associació entre dos elements implica que hi hagi una causa. Aquest és un dels grans problemes i la font més gran de confusió i desinformació, fins i tot, entre professionals sanitaris. En l’article de la revista «Muy interesante» il·lustrat en aquesta pàgina, on es diu que l’all prevé el risc de càncer de pulmó, s’esmenten articles de revistes prestigioses. No facilita l’enllaç als estudis científics. A més, confon estudis observacionals -on no es prova res-, fa servir estudis de cèl·lules en cultiu -no serveix per aplicar en humans- i confon relació amb causalitat.\nMetodologia incorrecta. No comproven els dissenys, la forma en què els articles científics mostren com s’ha fet l’estudi. És important perquè ofereixen esperances sobre el funcionament de tractaments/fàrmacs, etc. que s’han provat en cèl·lules en cultiu o en animals, com si es poguessin traslladar de forma immediata a humans.\nCovid-19: bata blanca per difondre mentides\nUn altre tret de les farses sobre salut és que estan difoses per persones amb bata blanca que, en realitat, no són professionals sanitaris; sinó gent que es fa passar per personal mèdic o d’infermeria. També poden ser difosos per persones que sí que són professionals sanitaris, però que estan difonent informació basada en les seves sensacions i la seva experiència personal i no en dades i coneixement científic.\nAmb un tema de gran impacte en l’actualitat, com és la pandèmia de la Covid-19, segur que t’han arribat nombrosos vídeos amb testimonis de persones on es qüestionaven les dades facilitades per les organitzacions sanitàries en l’àmbit nacional i internacional. Dins d’aquests vídeos un dels més impactants, i que ha tingut més difusió en l’àmbit mundial, ha estat un en què més de 33 (i faig la traducció literal) “doctors i alguns altres professionals” “ofereixen” dades contrastades, segons unes fonts que no ofereixen i a les quals no es pot accedir, on s’indica en gran manera que tot el fet relatiu al virus SARS-CoV-2 i les mesures de prevenció i tractament contra la Covid-19 implementades o són inefectives, o directament no són necessàries, ja que no existeix l’agent patogen.\nLes persones que apareixen en aquest vídeo es defineixen com a doctors, i, fent una simple cerca dels noms que es detallen, es troba que alguns d’ells no són qui diuen ser; altres sí, i altres no posseeixen la titulació que els han “atorgat”. En aquest cas ens trobem amb un clar exemple de manipulació utilitzant el biaix d’autoritat que pugui tenir un títol universitari vinculat, en alguns casos, a l’entorn clínic.\nNo obstant això, si s’escolta atentament aquest vídeo, s’observa que són, simplement, observacions personals, no sustentades per evidències científiques que es puguin reproduir, d’aquí que en alguns casos són personatges molt vinculats amb moviments controvertits, com els moviments antivacunes o Metges per la veritat i ferms defensors d’aquests moviments. Us convido a revisar els 33 “experts” i, ja en els 10 primers, trobareu coses que fan dubtar i que animarien a posar en quarantena el que s’escolta.\nPer acabar, el millor que pots fer quan t’arriba una notícia d’aquest tipus és llegir-la i respirar, pensa i no siguis de “dit ràpid” per compartir. Moltes vegades, quan llegim això, creiem que podem ajudar a algú si compartim “informació”; sobretot si ens ha generat alguna emoció intensa en llegir-la. Ho sé, és fàcil caure en aquesta temptació d'”ajudar” als altres difonent informació “superútil” … o almenys això et sembla a tu.\nPerò, de veritat, pren-te el teu temps i llegeix bé la informació que t’arriba … ¿Trobes algun dels elements que t’he esmentat abans? Si creus que sí, llavors et suggereixo que no difonguis aquesta notícia i que la “posis en quarantena”. Una de les millors formes de “combatre” la desinformació que generen aquests rumors és trencar la cadena de difusió del missatge.


deSEXperats - Club TR3SC\n15€: funcions regulars , a partir del 15 de febrer\n25% descompte amb el carnet TresC\nQuatre situacions rocambolesques. Quatre escenes en les que els personatges rebran la visita d'algú que els farà una proposició lluny de tota lògica. Quatre conflictes en els que l'única manera de sortir-se'n serà ser més imprevisible que el visitant. Quatre desenllaços irracionals. I un únic tornavís d'estrella...\nMingo Ràfols sera substituït per Toni Albà a partir del 29/03\nAutoriaRafel Barceló i Tomàs Fuentes\nDirecció musicalAntonio Santoyo\nIntèrprets:Lluís Altés Mingo Ràfols i Manel Piñero\nHorari: Divendres i dissabtes a les 22:30h


Disseny - Publieco\nEl nostre departament de disseny treballa amb l’últim software i hardware, que ens permet crear des de 0 qualsevol projecte. Logotips, papereria, merchandising, retolacions, imatge corporativa… cada projecte és un nou repte per a nosaltres i l’afrontem amb tota l’experiència i la professionalitat que ens caracteritza.\nRealitzem des de el projecte més petit i simple, fins al projecte més gran i ambiciós, i de tots estem igual d’orgullosos, ja que procurem dedicar-hi tot el temps i esforç necessari per satisfer les necessitats de cadascun.\nCaldria destacar que a Palaupublieco, disposem de tot l’engranatge que permet crear de principi a fi cada projecte, cada cop més, hem anat ampliant les nostres instal·lacions, i hem anat invertint en maquinària i materials, per no dependre de terceres persones, és per això que estem convençuts i podem garantir la qualitat i professionalitat de cada projecte.\nDes que entra, en forma d’idea, fins que surt plasmat allà on juntament amb el client hem decidit plasmar.\nCap projecte queda enrere\nSi tens una idea, i no saps ben bé per on tirar, vine a visitar-nos sense cap compromís, farem el possible per dur a terme els teus desitjos.


El ple de febrer, en nou claus - iSabadell\nEl ple de febrer, en nou claus\nEscrit per Jordi de Arriba el 4 febrer 2015\nLa polèmica del Mercat de Campoamor arriba al ple; el PSC manté el seu projecte 7 gener 2020\nCompra pàrquing per Nadal 24 desembre 2019\nJunts per les ordenances: Ciuró a favor dels primers impostos de Marta Farrés 20 desembre 2019\nA més de la cessió de la Nova Creu Alta al Centre d’Esports Sabadell durant 30 anys, el ple municipal de febrer de 2015 ha tingut altres punts d’interès.\nS’acosten les eleccions i en cada sessió cada cop són més les vegades que s’emplacen temes al proper mandat com alguns portaveus demanen per auditar la policia municipal. En canvi, en altres qüestions, com la cessió de Can Balsach al Casal El Talleret, el calendari apreta ja que els compromisos obliguen a complir abans de maig. El ple municipal de febrer gairebé quatre hores i mitja i a excepció feta d’una picabaralla dialèctica entre la portaveu d’EUiA, Marisol Martínez i l’alcalde, ha estat bastant tranquil.\n1. El Tallaret, endavant\nLa nova associació Casal El Tallaret de la Creu Alta ha aconseguit posar d’acord tots els regidors perquè es cedeixi la nau nord de Cal Balsach i fer així un espai comunitari a la Creu Alta. La característica principal serà l’autogestió entre l’entitat, formada per l’AA.VV Creu Alta, els Diables, els Gegants, Llamps i Trons o l’Esplai La Branca. Tots els regidors van votar a favor. El compromís és tenir la cessió preparada abans que acabi el mandat. Caldrà adequar els espais.\n2. S’auditarà la gestió tècnica de la Policia Municipal\nEl Partit Popular ha aconseguit que s’aprovés la moció que aporta al ple municipal per auditar de forma externa la gestió de la Policia Municipal. Ha aconseguit el suport del govern socialista, que ha enfocat l’auditoria com a tècnica mentre que bona part de l’oposició creu que el problema de la policia rau en la gestió i si cal concretar en l’intendent, Josep Miquel Duran, molt contestat dins del cos i imputat al cas Mercuri per tràfic d’influències.\nCuca Santos (PP), intervenint al ple. Autor: David B.\nTot i així, la moció es va aprovar amb els vots de PSC, PP i ICV-EUiA. CiU i Entesa van votar en contra al creu que l’auditoria ara servirà de poc i valdria més destinar els diners que costi a altres partides. Prefereixen esperar a les eleccions.\n3. Conflicte d’interessos a la Taula del Patrimoni?\nL’Entesa ha aconseguit aprovar la moció per crear un reglament a la Taula del Patrimoni, un òrgan consultiu que diu la seva en la protecció patrimonial. S’ha aprovat per unanimitat. L’Entesa vol reglamentar qui pot formar part per evitar el que va passar amb la decisió sobre el Despatx Corominas on, segons mantenen, dos membres de la Taula tenien interessos privats i tot i així no van sortir de la reunió. El regidor d’Urbanisme, Ramon Burgués, va dir desconèixer el fet però, segons la portaveu Virgínia Domínguez, consta en les actes oportunes.\n4. Protecció Civil llança un SOS\nUn representant de Protecció Civil, Luis de la Torre, va participar al ple per demanar una partida pressupostària de l’Ajuntament per poder continuar la seva tasca, que porten a terme des de fa 15 anys. La proposta ha anat de la mà del grup d’Esquerra Unida i Alternativa, que l’ha portat en forma de moció i ha aconseguit aprovar-la. Volen una partida pròpia i específica perquè ara mateix no és així. No s’ha quantificat però l’aportació que cal fer des de les arques municipals. Protecció Civil col•labora en esdeveniments esportius, culturals i festius de la ciutat durant tot l’any. Està formada actualment per una cinquantena de voluntaris.\n5. Associació Propietaris Forestals\nL’ajuntament de Sabadell s’ha adherit a la nova Associació de Propietaris Forestals de Sabadell, Castellar, Sentmenat i Terrassa. Es vol així gestionar de forma unificada i compartida la gestió del desastre que van significar les ventades de desembre, que van assolar el bosc de Can Deu entre altres zones del Rodal.\n6. Paco Bustos, absent\nEl regidor socialista sense funcions Paco Bustos no va assistir al ple municipal una setmana després de passa tres dies al Tribunal Superior de Justícia de Catalunya on va ser jutjat per la peça Montcada del cas Mercuri. En una pregunta al final de la sessió, tant la portaveu de l’Entesa com la d’EUiA van fer esment a la seva situació. L’alcalde, Juan Carlos Sánchez (PSC) va tornar a assegurar que l’acta pertany al regidor i ha de ser ell qui prengui una decisió. De moment, dos anys i tres mesos després de ser imputat en diverses peces del cas, i a l’espera de sentencia per la primera, continua sent regidor.\n7. Protesta veinal\nDiversos representants del moviment veinal han assistit uns minuts al ple per denunciar la manca de medicaments pels afectats per hepatitis C. Han estat uns minuts a la sala de plens i anteriorment han fet una concentració a les portes de la Casa Gran.\n8. La Plataforma Soterrament, de nou al ple\nLa Plataforma Soterrament FGC Ara! ha assistit de nou al ple municipal, com fa cada mes. Reclamen que es garanteixi el finançament del tram que s’ha de soterrat. En una pregunta a l’alcalde, la portaveu de l’Entesa, va tornar a reclamar qui pagarà.\nMembres de la plataforma Soterrament FGC Ara!, al ple. Autor: David B.\nL’alcalde Sánchez va dir que l’última moció obliga el govern català a assumir el cost de l’obra, i que la negociació serà dura ja que el govern català estima que soterrar les vies es una millora urbana, i que per tant no l’ha d’assumir. L’Ajuntament, a través d’un conveni aprovat el 2012 per PSC, CiU i PP es va comprometre a finançar el 50 per cent a través d’una operació urbanística que sembla difícil en l’actual situació. Després el govern local ha virat i ha reclamat a la Generalitat els fons, com l’oposició d’esquerres i la pròpia plataforma exigien. Però la Generalitat de moment no s’avé a la reclamació. La solució, en paraules de l’alcalde, hauria de venir ja més del Parlament i d’un compromís pressupostari, que de la pressió sabadellenca.\n9. Polèmica pel seguiment del judici del regidor Lluis Monge\nLa portaveu d’EUiA, Marisol Martínez, va preguntar a l’alcalde si no calia reduir la dedicadió completa que té assignada el regidor de Sostenibilitat, Lluis Monge, ja que va tenir temps la setmana passada per passar tres dies en sessió de matí i tarda al Palau de Justícia donant suport als germans Bustos i la resta d’acusats a la peça Montcada del cas Mercuri. Segons Martínez, Monge va escriure a les xarxes socials que podia anar al judici ja que aquest mandat l’exigència era menor. Donades aquestes declaracions, Martínez va preguntar si no calia reduir la dedicació (i en conseqüència també la retribució) al regidor. En la seva resposta, Sánchez va donar la cara pel seu regidor assegurant que es pot organitzar el temps com cregui convenient sempre i quan compleixi les seves obligacions, com així fa. Sánchez va assegurar que Martínez no podia en canvi dir el mateix ja que acostuma a assistir poc a les comissions informatives o altres reunions del consistori. A continuació, va donar per acabat el ple.\nFoto portada: veïns al vestíbul de la sala de plens. Autor: David B.


▷ Electroestimulació o EMS: gimnàstica passiva - Scandinavia Girona #elmeumoment ◁\nElectroestimulació o EMS, també anomenada gimnàstica passiva.\nLa Electroestimulació, mantenir-se en forma i amb un bon estat de salut requereix un cert esforç, que serà major o menor en funció dels nostres objectius i la nostra condició física prèvia. Avui en dia, tenim certes tècniques i tractaments que ens ajuden al fet que aquest esforç sigui més lleu i més agradable.\nÉs el cas de l’electroestimulació muscular, una tècnica que utilitza la corrent elèctrica adequada per provocar una contracció muscular, gràcies a ella, una tonificació del teixit muscular més ràpida.\nEls aparells d’electroestimulació són una ajuda tant en el camp de la fisioteràpia i estètica, com en el de l’entrenament, formant part d’una gran ciència coneguda com a electroteràpia.\nL’electroteràpia és aquella part de la medicina que utilitza electricitat com a medi terapèutic per tractar de millorar o reparar teixit neuromusculars.\nL’electroestimulació muscular és la forma d’exercitar els músculs utilitzant impulsos elèctrics de baixa intensitat, que es generen en un dispositiu que s’aplica amb elèctrodes en contacte directe amb la pell pròxima als músculs que es pretenen estimular. Aquests impulsos imiten el potencial d’acció provinent del sistema nerviós central, causant la contracció muscular, tonificant, d’aquesta manera, la zona a tractar.\nModela el contorn corporal en augmentar la tonicitat dels músculs que presenten falta de to i actua simultàniament en l’àmbit muscular amb acció reafirmant del teixit adipós, degradant els greixos emmagatzemats i provocant la reducció de contorn corporal i sobre el sistema circulatori, ajudant al drenatge limfàtic, que incideix directament sobre els teixits afectats per la cel·lulitis.\nAquesta tècnica no està recomanada en persones amb marcapassos, tumors, trombosis o varius, persones epilèptiques o amb processos hemorràgics o infecciosos.\nEstà indicada per la flaccidesa, reafirma i tensa els teixits, donant-li to i fermesa a cames, glutis, abdomen, braços…\nL’electroestimulació junt amb tractaments de massatge manual, cavitació, vacumteràpia, pressoteràpia ens ajudarà a aconseguir un resultat immillorable.\nPots gaudir del teu tractament amb electroestimulació a Scandinavia\n+ informació de la electroestimulació\nPosted in Corporals, NovetatsTagged Electroestimulacio, EMS, High Tech, Servei


Impactants paraules d'un sicari que matava a sang freda a Catalunya\nSorprenents paraules d'un sicari: «Si he de matar un violador o un pederasta, ho faig gratis»\nVa participar en l'intent d'assassinat d'un exalcalde del Penedès\nper Redacció dijous, 5 de març 2020 - 19:59h\nJaime Debut relata la seva experiència com a assassí a sou | Mossos d'Esquadra\nJaime Debut Sojo no amaga en cap moment el seu passat i el seu present. Si li pregunten per la seva professió, confessa sense escrúpols que és sicari. Aquest exnarcotraficant va ser condemnat l'any 2005 per conspiració per a l'assassinat. El seu objectiu: l'alcalde de Torrelles de Foix, a l'Alt Penedès.\nPer l'encàrrec havia de cobrar 35.000 euros, però finalment explicava al 'No ho sé' RAC 1 es va fer enrere. «Vaig dir que sí perquè eren les quatre de la matinada i anava tot begut i 'encocat'», confessava. Finalment va acabar dient que no, ja que «sabia que no pararien fins que sabessin qui havia sigut». I és que la persona que el va contractar va ser, presumptament, l'exalcalde de la població que tenia un conflicte amb el llavors batlle per la requalificació d'uns terrenys.\nUna feina difícil al començament però a la qual t'acabes acostumant\nSobre la seva feina, no té cap problema en relatar com l'últim cop que va matar algú va ser «ara ja fa nou o deu anys». Avui dia, no l'importaria tornar a fer-ho «fins i tot gratis» si la víctima fos «un violador o pederasta».\nTot i la fredor amb la qual parla actualment de la seva feina com assassí a sou, les seves primeres experiències no van ser senzilles. «Les primeres vegades que ho fas tens fins i tot vòmits i et trobes malament», explica Debut però deixant clar que «després arriba un moment que t’ho prens com una cosa normal».\nTres persones apunyalades durant una baralla de matinada a Manresa\nTroben una persona morta dins d'un cotxe a Reus\nÚltima hora: 1 persona morta en un xoc múltiple a la C-31\nTroben una persona morta dins d’un cotxe a TGN\nAssassinat Alt Penedès


Sobre els casos d’enverinament de gossos o gats al carrer\nArran dels casos detectats recentment a Barcelona de gossos enverinats al carrer, el COVB recomana als seus col·legiats que si detecten i tracten nous casos facilitin l’informe mèdic consegüent al client per tal que aquest el pugui adjuntar a la denúncia pertinent a la Guàrdia Urbana.\nUna seixantena de col·legiats assisteixen a la formació sobre ‘Gestió dels principals residus generats als centres veterinaris’\nEl passat dijous 21 de gener de 2016, prop de seixanta col·legiats van assistir a la seu del Col·legi Oficial de Veterinaris de Barcelona (COVB) al monogràfic sobre ‘Gestió dels principals residus generats als centres veterinaris’, una sessió informativa a càrrec de la Isabel Farré, veterinària i gerent d’Incineracions Ecològiques SL.\nTaula rodona de l’AVEEC: “El present i el passat de les teràpies antiinflamatòries en patologia articular: una visió crítica”\nEl proper dijous 17 de març tindrà lloc a la Facultat de Veterinària de la Universitat Autònoma de Barcelona la 8a Taula Rodona que organitza l’Associació de Veterinaris Especialistes en Èquids de Catalunya (AVEEC), que tractarà el tema “El present i el passat de les teràpies antiinflamatòries en patologia articular: una visió crítica”.\nEl COVB continua treballant perquè el Govern català aprovi l’obligatorietat de la vacunació contra la ràbia\nSeguint amb la feina feta l’any 2015 en aquest sentit, el COVB (Col·legi Oficial de Veterinaris de Barcelona) continua treballant, en col·laboració amb el Consell de Col·legis Veterinaris de Catalunya (CCVC) perquè el Govern català aprovi l’obligatorietat de la vacunació contra la ràbia.\nLa casa Merial deixa de fabricar xips d’identificació\nEl Col·legi Oficial de Veterinaris de Barcelona (COVB) i el Consell de Col·legis Veterinaris de Catalunya (CCVC) informen que la casa Merial deixa de fabricar i, per tant, de distribuir xips per identificar animals de companyia, per la qual cosa se’n deixaran de vendre.\nL’Estat decreta mesures per combatre el virus de la llengua blava\nJa està disponible la 'Guia d'ús responsable de medicaments veterinaris en boví'\nCurs per obtenir el títol Director d’instal·lacions de raigs X\nPàgina 128 de 131


GRÖNLID Funda sofà raconer 4 places - +extrem obert/Ljungen vermell clar - IKEA\nGRÖNLID Funda sofà raconer 4 places\nNúmero de l'article093.309.11\nTeixit del respatller/ Teixit:100 % polièster (100% reciclat)\nFunda braços/ funda mòdul raconer/ funda reposapeus+emmagatz\nTeixit/ Teixit del respatller:100 % polièster (100% reciclat)\nFunda desenfundableFunda sofà 2places/funda braços/funda mòdul raconer/funda mòdul 1 seient/funda reposapeus+emmagatzRenta el producte a la rentadora a 40 °C com a màxim, tractament normal.S'ha de rentar per separat.No utilitzis lleixiu.No eixuguis el producte amb assecadora.Planxar, 110 ºC màx.Neteja en sec professional amb tetracloroetilè i hidrocarburs en un tractament normal.\nFunda sofà 2places/funda braços/funda mòdul raconer/funda mòdul 1 seient/funda reposapeus+emmagatzEl polièster es pot reciclar infinites vegades i per tant permet reduir el nostre impacte ambiental. Els productes que contenen materials reciclats compleixen les mateixes normes de qualitat i seguretat que la resta dels nostres productes\nGRÖNLIDFunda sofà 2placesNúm. d’article:104.721.60\nAmple: 38 cmAlt: 9 cmLlarg: 57 cmPes: 3.74 kgPaquet(s): 1\nGRÖNLIDFunda braçosNúm. d’article:604.721.72\nGRÖNLIDFunda mòdul raconerNúm. d’article:904.721.75\nAmple: 38 cmAlt: 7 cmLlarg: 57 cmPes: 2.70 kgPaquet(s): 1\nGRÖNLIDFunda mòdul 1 seientNúm. d’article:204.722.11\nAmple: 38 cmAlt: 5 cmLlarg: 57 cmPes: 1.93 kgPaquet(s): 1\nGRÖNLIDFunda reposapeus+emmagatzNúm. d’article:704.722.56\nInstruccions de muntatgeGRÖNLID Funda sofà 2places104.721.60GRÖNLID Funda braços604.721.72GRÖNLID Funda mòdul raconer904.721.75GRÖNLID Funda mòdul raconer904.721.75GRÖNLID Funda mòdul 1 seient204.722.11GRÖNLID Funda reposapeus+emmagatz704.722.56\nFunda sofà raconer 4 places, +extrem obert/Ljungen vermell clar


El Govern destina 37,6 milions d'euros a l'a... - Govern.cat\nEl Govern destina 37,6 milions d'euros a l'ampliació de la xarxa tramviària entre Glòries i Verdaguer\nLa partida permetrà a l’ATM de Barcelona impulsar la licitació dels treballs a finançar per la Generalitat de Catalunya\nEl Govern ha aprovat les despeses amb càrrec a pressupostos d'exercicis futurs, de la partida de transferència a l’ATM del Departament de Territori i Sostenibilitat, per atendre les despeses derivades de la signatura d'un conveni de col·laboració entre l'Ajuntament de Barcelona i l’ATM per a l'execució de les obres i posterior explotació de la xarxa tramviària unificada, per un import total de 37.625.637 euros, abans d’IVA. Aquest import es desglossa en 32.653.137 euros per a infraestructures i sistemes i 4.972.500 euros per a matèria mòbil.\nEl conveni de col·laboració entre l’Ajuntament de Barcelona i l’Autoritat del Transport Metropolità de Barcelona per a l’execució de les obres i posterior explotació de la xarxa tramviària unificada, signat el mes de febrer, ja va ser ratificat per part del Consell d’Administració de l’ATM el passat 21 d’abril. L’acord de Govern d’avui permetrà iniciar els projectes de la primera fase de la infraestructura tramviària unificada, que d’acord amb el conveni són a càrrec de l’ATM, així com l’adquisició de noves unitats de material mòbil.\nLa longitud de l’actuació és d’1,80 km, i hi haurà 3 noves parades, Verdaguer, Sicília, i Monumental; la parada existent de Glòries es reubicarà davant del Museu del Disseny. La gran novetat de l’obra és que el tramvia circularà sense catenària.\nAixí doncs, a partir d’aquesta aprovació, l’ATM procedirà a la licitació de les obres.


FIATC - SERVEI I QUADRE MÈDIC, ELS ELEMENTS MÉS VALORATS EN UNA ASSEGURANÇA DE SALUT PER LES NOSTRES SEGUIDORES A INSTAGRAM\nSERVEI I QUADRE MÈDIC, ELS ELEMENTS MÉS VALORATS EN UNA ASSEGURANÇA DE SALUT PER LES NOSTRES SEGUIDORES A INSTAGRAM\nLa rapidesa i agilitat d'accés als centres i l'àmplia disponibilitat de professionals és el que més agraeixen en contrast amb el preu, un element menys rellevant.\nFa unes setmanes, vam publicar una pregunta a través dels stories de diferents influencers: "Què és el que més valores en una assegurança de salut?". D'entre les 260 respostes, enviades íntegrament per un públic femení, hem obtingut diferents conclusions:\nL'element de l'assegurança més valorat per les enquestades va ser el servei que reben i especialment la manca d'esperes i agilitat en el moment d'accedir als centres i metges, que es va esmentar en 59 ocasions. Altres aspectes del servei que també se citen, encara que no de forma tan freqüent, són l'amabilitat en el tracte (26 mencions) i l'agilitat en tràmits com les autoritzacions.\nEn concret es valora molt el disposar d'un ampli quadre mèdic, poder triar entre diferents possibilitats (45 mencions). Però no només la quantitat o diversitat interessa les nostres seguidores, també trobem referències a la qualitat assistencial (23 mencions) i, de forma molt més reduïda, a la proximitat dels centres.\nEs tracta del tercer element que més importa a la nostra comunitat: disposar d'àmplies cobertures (35 mencions). També s'agraeix l'accés directe a proves i, en menor mesura, determinades cobertures com l'assegurança dental, l'atenció 24h., Els serveis d'urgència i el metge a domicili.\nEl preu és un aspecte poc esmentat en les enquestes, amb un total 35 comentaris, dels quals 24 se centren en la importància de l'absència de copagament. 8 persones indiquen el preu com l'element que més valoren en l'assegurança de salut.\nAmb aquestes iniciatives, esperem seguir adaptant-nos a allò que els nostres clients necessiten en la seva assegurança de salut, innovant en cobertures i serveis.


L'alumnat del programa Joves per l'Ocupació finalitza el curs exposant els seus treballs d'empresa | Cerdanyola del Vallès\nInici / Actualitat / L'alumnat del programa Joves per l'Ocupació finalitza el curs exposant els seus treballs d'empresa\nL'alumnat del programa Joves per l'Ocupació finalitza el curs exposant els seus treballs d'empresa\ndl., 18/07/2016 - 23:07\nEls joves complementen la formació d'Auxiliar Administratiu/va i Atenció al Client amb pràctiques a empreses. Alguns dels alumnes ja les estan realitzant i la resta les farà al setembre.\nL'alumnat del curs Auxiliar Administratiu/va i Atenció al Client ha acabat la formació presentant els seus projectes corresponents al mòdul d'Imatge d'Empresa i Màrqueting. L'acte, al qual ha assistit el regidor de Promoció Econòmica, Empresa i Ocupació, Marc Costa, ha servit per a clausurar la quarta edició del programa Joves per a l'Ocupació.\nEl regidor va felicitar l'alumnat per la seva dedicació, innovació i creativitat.\nDurant el curs Auxiliar Administratiu/va i Atenció al Client, l'alumnat ha realitzat 300 hores de formació, entre les que destaquen les d'anglès en el procés comercial i d'atenció al client amb l'objectiu de donar resposta a les demandes de l'actual mercat de treball.\nEl programa, coordinat des del Servei Municipal de Treball i Promoció Econòmica de l'Ajuntament de Cerdanyola del Vallès, complementa la formació amb accions d'orientació professional, tutorització i seguiment individualitzat de l'alumnat i la realització de pràctiques en una empresa amb l'objectiu de facilitar la inserció laboral. Alguns dels alumnes estan realitzant les pràctiques i d'altres ho faran al setembre. Empreses del municipi com Martín Hidalgo Soluciones SLU, Hotel EXE Parc del Vallès i Supermercats Martín col·laboren de forma habitual acollint alumnes en pràctiques i oferint-los la possibilitat de tenir una experiència laboral en empresa.\nAquest projecte està subvencionat pel Servei d’Ocupació de Catalunya, el Ministeri d’Ocupació i Seguretat Social i el Fons Social Europeu en el marc de la Iniciativa d’Ocupació Juvenil, d’acord amb el Programa d’Experiència Professional per a l’ocupació juvenil a Catalunya “Joves per l’o cupació”, regulat per l’Ordre EMO/251/2014” modificada per l’Ordre EMO/254/2015.


Lleida registra una víctima mortal per coronavirus les darreres hores - Teleponent\nInici Coronavirus Lleida registra una víctima mortal per coronavirus les darreres hores\nA Catalunya, es declaren 182 nous contagis i 4 morts, amb 24 ingressats més (539) i un crític menys a l'UCI (180). L'Rt es manté en 0,94 i el risc de rebrot baixa a 84 (-2)\nSegons indica Salut en le seu darrer comunicat, a la regió sanitària de Lleida hi ha acumulats, des de l’inici de la pandèmia, 37.154 casos confirmats per PCR/TA, 4 més. Són 38.462 si es tenen en compte totes les proves. Un total de 657 persones han mort per coronavirus des de l’inici de la pandèmia del coronavirus, una més en les darreres hores.\nEl risc de rebrot baixa dos punts fins a 49, per sobre del registre de la setmana anterior, quan era de 43. La velocitat de propagació puja una centèsima, fins a 1,06. La setmana del 28 de maig al 3 de juny era de 0,69. La taxa de confirmats per PCR/TA se situa en 23 per cada 100.000 habitants i la incidència a 14 dies és de 45. El 2,37% de les proves que es fan surten positives. Actualment hi ha 18 pacients ingressats als hospitals (+1).\nAlt Pirineu i Aran: el risc de rebrot baixa a 40 (-10)\nLa regió sanitària de l’Alt Pirineu i l’Aran acumula 6.759 casos des de l’inici de la pandèmia (ídem) i 7.140 sumant totes les proves. Un total de 160 persones han mort des de l’inici de la pandèmia, cap més.\nEl risc de rebrot retrocedeix 10 punts, fins a 40, mentre que la setmana anterior era de 55. L’Rt baixa vuit centèsimes, fins a 1,15. En l’interval anterior se situava en 0,90. La taxa de confirmats per PCR o TA és de 13 per cada 100.000 habitants. La incidència a 14 dies és de 35. L’1,43% de les proves que es fan donen positiu. Hi ha dos pacients ingressats, igual que en l’últim balanç.\nEl Departament de Salut ha declarat 182 nous casos de covid-19 confirmats per PCR o TA en les darreres 24 hores i quatre morts.\nAixò eleva el total de casos en tota la pandèmia a 635.233 i les defuncions a 22.228, segons el darrer balanç de la conselleria. En paral·lel, els pacients ingressats a planta són 539, 24 més, i hi ha un crític menys a l’UCI (180).\nPel que fa a la velocitat de propagació, l’Rt, es manté en 0,94, mentre que el risc de rebrot baixa en dos punts, fins a 84. La incidència acumulada a 14 dies també es redueix, mantenint-se per sota de 100. Passa de 92,82 a 90,18. El 3,45% de les proves de la darrera setmana han donat positiu. ACN\nArticle anteriorCues de 10km a l’A2 a Lleida per obres a la calçada\nArticle següentEls episodis tromboembòlics augmenten el risc de mort hospitalària en pacients amb covid-19